Konfini, Silenzji u Mergħat Aspetti Queer fin-Narrattiva Maltija, b'Referenza Speċjali ' F'dan l-artiklu se jintużaw kemm queer kif ukoll 'queer'. Għaldaqstant tajjeb li tiġi stabbilita d-differenza ta' bejniethom. Filwaqt li tal-ewwel tirreferi għat-teorija nnifisha u għall- prinċipji fundamentali li jibnuha, queer tintuża bħala deskrizzjoni ta' elementi kulturali li juru xi differenza jew differenzi min-norma. Jista' jagħti l-każ li l-kelma queer f'rabta mal- letteratura Maltija tinħass stramba għal xi wħud. L-għan ta' dan l-artiklu huwa li jintroduċi l-perspettiva queer' fil-kritika letterarja Maltija, li minnha din l-iskola tal-ħsieb għadha, nistgħu ngħidu, assenti. Fl-ewwel taqsima se tingħata ħarsa lejn l-aspetti ba: li jipproċedu mill-prinċipju fundamentali tal- i tat-Teorizzazzjoni Queer, inadekwatezza tad-definizzjoni, partikolarment fejn tidħol id-demarkazzjoni lingwistika tas-sesswalità. L-ewwel effett li din il-ħarsa se jkollha fuq il-qarrej -effett li nistgħu nqisuh bħala neċessarju - huwali studju bħal dan jiddisturba n-nozzjonijiet stabbiliti dwar is-sesswalità, mifhuma bħala produzzjoni diskursiva b'kuntrast mal-idea Freudjana tas- sesswalità bħala l-forza istintiva intrinsika tal-libido li tirrikjedi r-restrizzjoni jew is-sublimazzjoni sabiex tħalli lill-ordni soċjali intatt. Fil-qasam Queer, is- sesswalità hija sfera soċjali li tikkonsisti fi sfumaturi - gradazzjonijiet u modulazzjonijiet fl-aġir- marbuta sfiq mas-sistemi epistemoloġiċi u awtorevoli fil-kuntest storiko-soċjali. Fi kliem ieħor, f'din il- perspettiva s-sesswalità - l-identità lingwistika iżda mhux l-atti jew il-ġibdiet sesswali - hija prodott tad- diskorsi soċjali u ma fiha xejn fiha nfisha li jirrendiha naturali, stabbli u inaġġustabbli. It-tieni taqsima ta' dan l-artiklu tittratta l-metodu kritiku użat fit-teżina, b'diskussjoni ddettaljata ta' xogħol il-kritiku fl-istħarriġ Queer. L-aħħar taqsima hija sommarju tal-osservazzjonijiet Queer mislutin mill-erba' rumanzi analizzati fit- teżina. KONFINI, SILENZJI U MERGĦAT - ROMARIO SCIBERRAS - 80 Aspett kruċjali li mmotiva l-bidu tal-moviment Queer kien id-diviżjoni ħakkiema bejn l-eterosesswalità, meqjusa naturali, u l-omosesswalità. Fi kliem Noreen Giffnerv, it- teorizzazzjoni Queer 'Ttirrikonoxxil l-identità bħala finzjoni kontinġenti, kostruzzjoni msawra f'ambjent storiku u soċjali partikolari, li simultanjament tippreskrivi u tipprojbixxi ċerti emozzjonijiet u azzjonijiet' ('Introduction' 2). B'hekk it-teoristi Queer jagħrfu li l-kategoriji eterosesswali' u omosesswali huma aktar instabbli milli statiċi, u l-binarju li jpoġġihom f'oppożizzjoni jeħtieġ li jiġi ddekostruwit sabiex toħroġ fid- dieher l-interdipendenza tal-kategoriji (Sullivan 51). L-istħarriġ innovattiv ta' teoristi bħal Diana Fuss jinkludi t-tkissir tal- binarju eterosesswali/ omosesswali permezz tad-dekostruzzjoni. Fuss issostni li din l-oppożizzjoni tinbena fuq il-binarju ġewwa / barra għaliex it-tifsir denotattiv ta' terminu dejjem jiddependi fuq l-elementi esterjuri għalih (1). L-omosesswalità ssir il-mezz li bih l-eterosesswalità tibni l-fruntieri madwarha billi teskludiha. Qabel iseħħ dan, madankollu, il- qagħda mistkerrha tal-omosesswalità għandha tiġi inkluża fl-eterosesswalità sabiex tiġi mifhuma bħala 'l-ieħor ikkontaminat' u mbagħad tiġi eskluża (3). B'hekk, Fuss turi li l-privileġġ u l-omosesswalità, rispettivament, jipproċedu mir-relattività ta' bejn iż-żewġ termini. It-teoristi Queer jaqblu bejniethom li l-eterosesswalità u l-omosesswalità huma kostruzzjonijiet soċjali, u l-istudju tal-produzzjoni diskursiva tagħhom huwa mezz li bih ir-relazzjoni djalettika ta' bejniethom tibda titkisser. Annamarie Jagose titkellem dwar l-istudji soċjoloġiċi ta' Michel Foucault u Alan Brar, li t-tnejn iqisu ċ-ċirkostanzi u l-isfond storiko-soċjali bħala l-kawża ewlenija tal-iżvilupp tal-eterosesswalità minn inklinazzjoni lejn tip ta' intimità għal stil ta' għajxien fil-Punent (10-11). Jonathan Ned Katz, mill-banda l-oħra, jiddiskuti d-diversi tifsiriet li akkumpanjaw l-att sesswali ta' bejn raġel u mara matul iż-żminijiet sabiex juri li l-eterosesswalità fis-sens kurrenti tagħha ma kinitx minn dejjem in-norma. Fil-ħarsa ġenerali li Sullivan tagħti lejn il-kunċett Queer, dan jitqies bħala firxa ta' azzjonijiet, proċeduri u pożizzjonijiet politiċi li, filwaqt li mhumiex ristretti b'karatteristiċi partikolari, kollha għandhom il- 2 Għall-fini ta' distinzjoni, il-kategoriji tal-identità f'dan l-artiklu qegħdin jiġu mmarkati bil-korsiv. Dan qiegħed isir sabiex id-diskussjoni dwar il-kategoriji nnifishom hija viżibilment differenti mid-deskrizzjoni ta' persuna. 81 - KONFINI, SILENZJI U MERGĦAT - ROMARIO SCIBERRAS potenzjal li jisfidaw l-għarfien u l-identitajiet normattivi. Għal Smith, Queer huwa strateġija u attitudni li jinterrogaw in-normi soċjo-kulturali u n-nozzjonijiet tal- ġeneru, is-sesswalità riproduttiva, David Halperin isaħħaħ dan bl-istqarrija li Queer jinvolvi kulma jvarja min-normali, il-leġittimu u d-dominanti, tant li aktar jirreferi għal pożizzjoni relattiva mal-istabbilit milli għal identità fis-sens umanist, jew pedament fundamentali li jiddetermina s-suġġettività tal-individwu (62). Għalhekk, l-assoċjazzjoni ta' Queer ma' parti magħżula mis-soċjetà, tipikament persuni gav u lesbjani, hija żbaljata, u teoristi bħal Halperin isostnu li kull min iħossu emarġinat minħabba t-tendenzi sesswali tiegħu jista' jiddeskrivi lilu nnifsu bħala queer. Ladarba Queer huwa pożizzjoni relattiva, dawn it-teoristi jgħidu li t-terminu nnifsu ma jistax jissostitwixxi l-kategoriji tal-identità L-għan li t-teorija tittraxxendi l-kategoriji tal-identità stabbiliti wara li tirrendihom problematiċi ma jfissirx li d-differenzi bejn persuna u oħra jistgħu jiġu injorati; ifisser li mill-aħħar tat-tmeninijiet 'il quddiem inħass il-bżonn għal bidla minn enfasi fuq il-ġeneru tal-persuna mixtieqa għal ħarsa ontoloġika usa'. Filwaqt li l-Istudji Gavu Lesbiċi jiffokaw fuq l-esperjenzi personali ta' individwi f'minoranza minħabba l-omosesswalità tagħhom, it-Teorizzazzjoni Queer hija prinċipalment perspettiva li tisfida n-normattiv. Fi kliem ieħor, dan il-qasam teoriku għandu l-għan li jesponi n-normi kollha u l-mezzi ta' konsolidazzjoni li jsaħħuhomu jippreservawhom billi jemarġinaw Fil-fatt, skont Sullivan, l-għan tat-Teorizzazzjoni Queer huwa li tiddestabbilizza l-perspettivi eteronormattivi dwar is-sess, il- ġeneru, is-sesswalità, l-imġiba soċjali, u r-relazzjonijiet ta' bejn dawn il-fatturi (81). L-eteronormattività tinvolvi l-proċessi li jsaħħu l-eterosesswalità bħala l-forma elementari tal-għaqda umana, il- mudell ta' kif il-ġeneri għandhom jirrelataw, il-pedament tal-komunità, u l-mezz ta' riproduzzjoni li jassigura l-eżistenza tal-umanità (Warner xxi). Distinzjoni importanti fit- Teorizzazzjoni Queer issir bejn l-eteronormattività u l-eterosesswalità. Skont Lauren Berlant u Michael Warner, jeżistu xi forom ta' sess bejn l-irġiel u n-nisa li ma jistgħux jitqiesu bħala eteronormattivi (548). Dan għaliex is-sess normattiv huwa teleoloġiku, jiġifieri għandu għan u prodott KONFINI, SILENZJI U MERGĦAT - ROMARIO SCIBERRAS - 82 L-att sesswali li jseddaq jew jiddefinixxi l-identità tal-individwi involuti, jew li hu mmexxi mill-għan prokreattiv, huwa eteronormattiv. billi jgħid li huma tipi speċifiċi ta' eterosesswalità li jitqiesu normali u aċċettabbli, filwaqt li l-ogħla valur jingħata lil irġiel u nisa miżżewġin Għaldaqstant, Thomas jissuġġerixxi li koppji eterosesswali li, intenzjonalment jew involontarjament, jibqgħu mingħajr tfal huma parti mill-komunità transitorja queer (22). L-idea li persuna eterosesswali tista' wkoll tkun queer ilha teżisti mis-snin bikrin tad-disgħinijiet. Pereżempju, Karl Knapper, attivist Queer f'San Francisco, jiddeskrivi Queer bħala r-rikonoxxenza u ċ-ċelebrazzjoni tad- differenzi, tant li persuna straight ma tistax tkun gav imma tista' tkun queer (kif jidher f'Thomas 21). It-Teorizzazzjoni Queer ma tipproblematizzax biss il-kategorija eterosesswali; anzi, Giffnev taraha bħala għodda analitika indispensabbli għall-investigazzjoni ta' kif il- kategoriji tal-identità gav u lesbjana huma prodotti diskursivi ta' min jidentifika ruħu bihom u ta' min jużahom bħala tikketta għal ħaddieħor ('Introduction' 4). L-għan ta' Queer mhuwiex li jieħu post l-identitajiet eżistenti iżda li jbiddel l-istatiċità 83 — KONFINI, SILENZJI U MERGĦAT - ROMARIO SCIBERRAS tal-identità - anzi, tal-bniedem fi proċess. Il-bniedem m'għandux għalfejn jimxi minn kategorija tal- identità għal oħra jekk jaċċetta li l-att tal-għajxien innifsu huwa kkaratterizzat minn dinamiżmu dejjiemi. Queer joffri firxa ta' spazji li l-bniedem, fi proġett ippersonalizzat, jimraħ fihom u jżewwaqhom b'tifsiriet temporanji li jinkludu d-diversi aspetti li jsawru l-esperjenza umana (6-7). Għalhekk, it-teoristi Queer ifittxu li jeżaminaw il-ħbit kumpless bejn tendenzi omosesswali fuq naħa u tendenzi eterosesswali, il-ġeneru, ir-razza, u l-etniċità fuq in-naħa l-oħra (Hennessv 967); l-infinità ta' modi kif is-sesswalità ta' żewġ persuni li jidentifikaw ruħhom bħala gav tiġi mmodifikata minn dawn il-fatturi b'tali mod li l-esperjenzi tagħhom huma neċessarjament differenti. B'dan il-mod jiġu sfidati perspettivi monolitiċi ta' kif persuna għandha tesperjenza t-tendenzi omosesswali tagħha. Il-metodoloġija Ladarba dan il-qasam teoriku huwa għalkollox ġdid fil-kritika letterarja Maltija, kellu jsir qari preliminari estensiv dwar l-istrateġiji tal-istħarriġ użati u dwar it-termini li jagħmlu parti minn dan l-istħarriġ. Għaldaqstant, ix-xogħol involut fit-teżina kellu proċediment imqassam fi tliet stadji. Fl-ewwel stadju ngħatat ħarsa lejn il-qari Queer li Donald Hall jagħmel ta' The Vellow Wallpaper ta' Charlotte Perkins Gilman, The Strange Case L-għan ta' dan l-eżerċizzju kien li jinsiltu punti fundamentali kemm dwar kif il-kritika Queer taħdem f'komponenti testwali relevanti kif ukoll il-parametri li jkun stabbilixxa l-kritiku qabel jibda l-analiżi. Fit-tieni stadju dawn il-punti ntużaw fl-analiżi testwali ta' L-Istramb ta' Oliver Friggieri, Jutta Heim ta' Immanuel Mifsud, u 15-il Numru ta' Trevor Zahra. B'dan il-mod it-Teorizzazzjoni Queer ġiet ikkuntestwalizzata fil-letteratura Maltija, b'attenzjoni partikolari mogħtija lit-teoriji ta' Foucault, Judith Butler u Eve Kosofskv Sedgwick. L-aħħar stadju kien jikkonsisti mill- analiżi tar-rumanz Bep ta' Tvrone Grima fid-dawl tad-dinamiżmu kontinwu li jikkaratterizza l-ħajja tal-bniedem, mifhum bħala fenomenu fluwidu fil-perspettiva Queer. Mill-analiżi ta' Hall jidher li, ladarba n-norma u l-queer jeżistu fi frizzjoni ma' xulxin, il-probabbiltà hija li test queer ikun fih elementi inkompatibbli li b'xi mod jikkrepaw il-mekkaniżmu binarju eterosesswali/ omosesswali. Fi kliem ieħor, it-test iħaddan fih evidenza tal-limitazzjonijiet, l-esklużjonijiet u l-preġudizzji inerenti fil-proċess tad-demarkazzjoni ta' normalità sesswali. Ta' min jenfasizza li huwa l-binarju li jiġi dekostruwit f'dan it-tip ta' kritika, jiġifieri t-test mhux neċessarjament ikollu karattri jew sitwazzjonijiet omoerotiċi. Tant hu hekk li diversi kritiċi jagħtu importanza lit-testi li mal-ewwel daqqa t'għajn jistgħu jiġu deskritti bħala straight. Ir-relevanza Queer tat-test tiddependi fuq elementi li juru tendenzi u xewqat sesswali li jinbidlu, u azzjonijiet - jew aħjar, prestazzjonijiet sesswali tal-ġeneru - li jmorru lil hinn mill-konfini tal- binarju. L-evidenza testwali li tipponta lejn l-ineffiċjenza tal-kategoriji riġidi eterosesswali u omosesswali jista' jkollha diversi forom, fosthom karattri, temi, sitwazzjonijiet fil-plott, stili ta' narrazzjoni, u xbihat. Infatti, jista' jagħti l-każ li t-trasgressjoni sesswali tkun inqas espliċita fit-testu tiġi rrappreżentata permezz ta' xbihat li jirrikjedu qari aktar metikoluż tat-test. Hall isostni li l-kritika Queer għandha dejjem tinvolvi qari kuxjenzjuż, b'attenzjoni mill-qrib għad-differenziu l-kumplessità intratestwali, mingħajr ġeneralizzazzjonijiet. Fit-test letterarju, il-lingwa tista' tilħaq livell queer b'sinifikat ogħla għall-kritika letterarja, anki lil hinn mil-lingwaġġ figurattiv. Il-kliem użat fit-test jista' jitneżża' minn kull denotazzjoni jew mill-firxa dejqa ta' konnotazzjonijiet sabiex KONFINI, SILENZJI U MERGĦAT - ROMARIO SCIBERRAS - 84 jiġi destabbilizzat u jistagħna b'multipliċità - jew infinità - ta' tifsiriet. F'test queer, kelma li tintuża kontinwament b'tifsira partikolari fid- diskors awtomatiku ta' kuljum titlef is-sinifikat essenzjali tagħha u ssir ġabra ta' tifsiriet kunfliġġenti skont ma jixtieq in-narratur jew il-karattru. Nistgħu ngħidu li l-kritika Queer tinvestiga kif l-isfumar li ssostnili jseħħ bejn il-kategoriji tal-identità huwa rifless fil-lingwa li, ironikament, hija l-għodda użata sabiex jinħolqu l-istess kategoriji. Bħalma s-sesswalità hija fluwida, hekk ukoll il-kelma tisfa ppersonalizzata, instabbli u varjabbli bħall-perċezzjoni individwali nfisha. Fattur ieħor li Hall jittratta fil-kritika tiegħu huwa d-dinamika soċjali, terminu li jeħtieġ elaborazzjoni għall-istudju preżenti. B'mod ġenerali dan jirreferi għall-qsim soċjali bejn in-norma u l-individwi li ma jikkonformawx magħha, kemm fuq il-livell testwali kif ukoll dak reali. Il-kritiku Queer għandu jibda billi jagħraf liema elementi fit-test qegħdin jirrappreżentaw in-norma. Wara li jistabbilixxi dan, il-kritiku jeħtieġlu jifhem x'tip ta' relazzjoni teżisti bejn iż-żewġ partijiet. L-approċċ dekostruttiv tat-Teorizzazzjoni Queer jimplika u jinneċessita li l-kritiku jinvestiga x'turi dwar in-norma nfisha r-relazzjoni bejn il-komponent testwali li jinkorporaha u l-individwu meqjus differenti. Għalhekk għandu 85 — KONFINI, SILENZJI U MERGĦAT : ROMARIO SCIBERRAS jistaqsi: In-norma qiegħda tiġi affettwata mill-azzjonijiet ta' min ma jikkonformax magħha/ Din il- mistoqsija hija kruċjali għall-kritika Queer għaliex huwa b'dan il-mod li l-manifestazzjoni tal-instabbiltà tan- norma tista' sseħħ b'mod ċar f'forma letterarja. Il-preżentazzjoni tan-norma bħala kostruzzjoni instabbli tvarja bejn xogħol letterarju u ieħor. Kif deher qabel, jekk it-test jinvolvi s-sesswalità b'mod espliċitu, kwalunkwe tendenzi jew espressjonijiet tax-xewqat sesswali li jittraxxendu l-limiti tal-binarju eteronormattiv jistgħu jintużaw bħala argumenti juri kif in-norma sesswali tvarja bejn persuni li jidentifikaw ruħhom bħala eterosesswali. F'testi li ma jittrattawx l-identità sesswali, xorta waħda hemm lok għall-investigazzjoni tan-norma ladarba t-Teorizzazzjoni Queer tinkludi aspetti varji tal-identità, li fil-Punent ukoll jingħarfu permezz tal- oppożizzjonijiet binarji. Għaldaqstant, il-kritiku Queer m'għandux ifittex li jillokalizza mumenti omoerotiċi jew karattri omosesswali fit-test; anzi, għandu jħares lejn xi jkollha tagħmel in-norma sabiex tibqa' meqjusa naturali u fissa meta madwarha teżisti infinità ta' identitajiet possibbli. Ir-ripetizzjoni neċessarja tal-aġir normattirv, il-ħtieġa tal-interazzjoni ma' min hu meqjus differenti jew anormali, u l-possibilità li n-norma nfisha tesebixxi karatteristiċi irregolari huma lkoll evidenzi testwali li n-norma mhijiex għajr kostruzzjoni. Fir-relazzjoni bejn in-normau l-individwu queer, il-poter mhuwiex unidirezzjonali u, għaldaqstant, il- kritiku Queer jista' jadotta perspettiva Foucaultjana sabiex jinvestiga d-diskors li qiegħed jopera fit-test għat-tħaddim tal-poter. Element testwali importanti f'din il-perspettiva huwa s-silenzju, li, aktar milli xhieda ta' omosesswalità ripressa, għandu jingħata funzjoni parallela ma' dik tad-diskors (Foucault 27). Fil-fatt, għal Foucault, jeżistu tipi differenti ta' silenzji b'tifsiriet jew riperkussjonijiet diversi. Il-kritika ta' Hall mhijiex anakronista ladarba jagħti importanza lill-kuntesti storiko-soċjali li fihom inkitbu x-xogħlijiet imsemmijin, speċjalment dawk li jinvolvu xi tip ta' reazzjoni jew reżistenza mill-parti meqjusa anormali jew devjanti. Bħalma r-restrizzjonijiet imposti fuq karattru huma ddeterminati mid-diskorsi ta' żmien partikolari, hekk ukoll ir-reżistenza tiegħu sseħħ f'qafas soċjali ddominat mill-istess diskorsi. Il-kritiku Queer għandu qabelxejn jiddekostruwixxi l-binarju suċċess / falliment għaliex it-tifsir ta' dan il-kliem huwa wkoll kontinġenti: dak li jgħodd bħala suċċess fil-mument li qegħdin jaqraw il-qarrejja seta' ma kienx possibbli fiż-żmien li fih inkiteb ix-xogħol. L-osservazzonijiet prinċipali tat-teżina b.1 L-Istramb F'perspettiva Foucaultjana, Baruk huwa veikolu għall-poter għaliex huwa ħolqa bejn numru ta' istituzzjonijiet li, flimkien ma' oħrajn, jifformaw ix- xibka tal-awtorità li topera fis-soċjetà, fosthom il-familja — li terġa' tinqasam fir-relazzjonijiet li Baruk għandu ma' missieru u ma' ommu - u l-Knisja. Il- protagonist jibni u jwettaq sensiela ta' reżistenzi matul ir-rumanz, u l-aktar waħda evidenti hija fil-konfront tal- binarju eterosesswali omosesswali, pedament tas-soċjetà li fiha jgħammar Baruk, fejn l-eterosesswalità hija 'aħjar' (10). F'termini Foucaultjani, l-eterosesswalità fir-rumanz hija standard li kontrih jitkejjel l-aġir sesswali, jew norma li ġiet meqjusa naturali minħabba r-ripetizzjoni jew ir-riproduzzjoni tagħha bħala l-istat ideali. Fi stħarriġ Queer ta' dan ir- rumanz, jispikka l-fatt interessanti li Baruk għandu bżonn lil xi ħadd jiġgwidah 'il bogħod mill-ġibdiet li jispiċċaw jitturmentawh. Dan jissuġġerixxi - bi qbil mal-istqarrija ta' Butler li l-eterosesswalità hija identità f'riskju permanenti (kif ikkwotata KONFINI, SILENZJI U MERGĦAT - ROMARIO SCIBERRAS - 86 f'Sullivan 120) -li n-nomra teħtieġ viġilanza kontinwa sabiex tibqa' inforzata bħala l-qagħda naturalment jew superjuri għal kull diskors li jiġi wara. Minkejja dan, l-eterosesswalità tibqa' titqies bħala fatt f'numru ta' episodji fir-rumanz. Is-skiet ta' Baruk huwa forma ta' reżistenza li ddgħajjef il-binarju sesswali dominanti għaliex mingħajr aġir omosesswali apert x'tikkundanna, l-eterosesswalità ma tistax isseddaq il-privileġġ tagħha. Is-silenzju jagħti ambigwità pożittiva lil Baruk fis- sens li tippermetti proliferazzjoni ta' possibilitajiet dwar min hu f'għajnejn dawk ta' madwaru. Fir-rumanz, dawn il-possibilitajiet jiżdiedu permezz tal-preferenza kontinwali l-ġuvni juri għad-dlam li, minn perspettiva Foucaultjana, jista' jitqies bħala silenzju viżwali. Reżistenza oħra ta' Baruk kontra l-binarju dominanti tikkonsisti mill-qsim li jwettaq minn naħa għal oħra tal-binarju, waħda mill-manifestazzjonijiet tad-dinamiżmu li hu jippersonifika uli jpoġġih f'kunflitt mal-inerzja li jimponu l-istituzzjonijiet. Baruk jisfida l-binarju billi jġarrab livelli differenti ta' intimità ma' Anton fis- Seminarju u mal-prostituta ftit sigħat wara li jaħrab mill-bini. 87 - KONFINI, SILENZJI U MERGĦAT - ROMARIO SCIBERRAS Ir-relevanza Queer ta' Jutta Heim ma tistrieħx biss fuq protagonist li jaqsam il-fruntiera bejn l-eterosesswalità u l-omosesswalità bid-diversi atti awtoerotiċi li jwettaq, iżda anke fuq it-tluq mill-eteronormattività bil- mod kif jagħżel li jgħix it-tendenzi eterosesswali, u bil-varjazzjonijiet li hu nnifsu jġarrab fil-ħajja sesswali. Ir-relazzjonijiet sesswali ta' Erik man-nisa, partikolarment ma' Nella u Liża, ma jwasslux għat-tkomplija tal-eterosesswalità bħala l-qagħda umana naturali ladarba jisfidaw il-monogamija u l-prokreazzjoni. Minflok sempliċiment jingħata t-tikketta eterosesswali, Erik jista' jiġi deskritt permezz ta' stati li jiġu u jmorru -jew, kif issejħilhom Kosofskv Sedgwick, tassonomiji kontinġenti (22-23) - effettivi biss għal mumenti partikolari mill-ħajja sesswali tiegħu u li jżidu d-dimensjonijiet li jistgħu jintużaw għad-deskrizzjoni ta' individwu apparti l-kategorija magħrufa eterosesswali. Ġisem Liża jinbidel ħafna matul ir-rumanzu dawn il-bidliet ilkoll għandhom qawwa erotika għal Erik, li jasal anke biex jimmasturba għal Liża anke meta din issir biss 'ġisem' wara li tkun mietet. F'Jutta Heim, Erik jara l-potenzjal erotiku tal-ġisem kollu u magħha joħloq sitwazzjoni intima li tlaqqa' s-sensi tal-ħars, tal-mess, tas-smigħ u tax-xamm mal-ġisem fit-totalità tiegħu mingħajr ma jagħti prominenza eteronormattiva lill- organi prokreattivi, jiġifieri l-fallu, is-sider u l-vaġina. Is-sitwazzjoni li joħloq tixhed nuqqas ta' uniformità fi ħdan il-kategorija tal-identità sesswali, instabbiltà li tipproċedi mit-twaqqif tal-eterosesswalità bħala standard soċjali mogħti l-libsa ta' neċessità naturali li tirrendih forza normalizzanti. Ir-rumanz 15-il Numru huwa partikolarment interessanti fid- dawl tan-nozzjoni Butlerjana tal- performattività tal-ġeneru, jiġifieri li l-ġeneru huwa att li jwettaq dak li jsemmi (Salih 64), jew aħjar, jikkostitwixxi l-identità li hija diskursivament ippreżentata u imposta bħala l-ġeneru nnifsu (Butler 33). Numru ta' karattri nisa u rġiel fir-rumanz jattwaw maskulinità eġemonika bl-azzjonijiet tagħhom fuq il-post tax-xogħol, iżda dawn l-azzjonijiet ma jipproċedux mill- bijoloġija ta' dawn il-karattri ladarba, f'kuntesti differenti, il-prestazzjonijiet tagħhom ivarjaw. Il-kontinġenza tal-azzjonijiet tal-karattri timplika li l-bniedem jinsab f'bidla kontinwa, karatteristika li n-narratur jippreżenta permezz tax-xbieha tal-metamorfosi multidirezzjonali u inkontrollabbli, li tista' tintuża biex jinftiehmu aħjar il-performattività u l-prestazzjoni tal- ġeneru skont kif tiddiskutihom Butler, billi jiġi diskuss ix-xebh bejn il-ġeneri dominanti jew intelliġibbli u l-fosdqa f'metamorfosi mreġġa' lura. Id-distinzjoni ċara bejn iż-żewġ maħbubin Bep u Nick fir-rumanz Bep għandha sinifikat kbir f'perspettiva Queer. Filwaqt li Nick jinseġ it- twemmin Kattoliku tiegħu mal-ġibdiet omosesswali, Bep ma jasalx sal-puntli jagħmel dan minħabba l-biża' mill- kundanna eterna fl-infern. Dan it- tinsiġ flimkien huwa komponent tat- 'test ta' reżistenza' li jikkaratterizza tip ta' żvilupp intern ta' għarfien personali deskritt bħala 'l-kitba queer tal-jien' ('queer quthorship') minn Elisa Abes u David Kasch (626). Dan it-test huwa sensiela ta' azzjonijiet li jsawru l-identità mingħajr ma jirriflettu waħda lesta, b'moviment kontinwu bejn il-kostruzzjonijiet eteronormattivi tal-jien u l-binjiet li jirreżistu l-użu tal-eterosesswalità bħala l-kejl tal-ġeneru u s-sesswalità, dinamika li l-qofol tagħha mhuwiex il-kompromess bejn iż-żewġ estremi 2F'tip ta' metamorfosi li huwa ġdid għall-qarrej għaliex huwa mreġġgħa lura, il-fosdqa ssir il-kontenitur permanenti għal din it-trasformazzjoni. Din il-permanenza hija simbolu tal-mezzi ripetuti li l-binarju tal-ġeneru juża bħala paraventu għall-karatteristika performattiva tiegħu. KONFINI, SILENZJI U MERGĦAT - ROMARIO SCIBERRAS - 88 iżda l-għoti ta' sinifikat ġdid lit- tnejn li huma fi proċess kontinwu. Fir-rumanz, is-salvazzjoni tibda tinftiehem u tidher possibbli biss f'termini ta' ġibda erotika lejn ġisem ta' raġelieħoru, għalhekk, it-twemmin jingħata dimensjoni konkreta, tanġibbli, u għalkollox erotiċizzata omosesswalment, filwaqt li t-tendenza sesswali ssir simultanjament korporali u lil hinn minn dakli hu intelliġibbli għall-bniedem. Iż-żewġ aspetti jsiru dipendenti fuq xulxin; jitwaħħdu f'mod ta' għajxien wieħed li jkisser ir-rabta bejn is-sess u l-ġeneru kif mifhuma kulturalment: 'Jien u int. U hekk anki l-ħsibijiet jgħosfru. Inkunu rbaħnielhom. Inkun nista' nħares lejhom u ngħidilhom mingħajr l-ebda biża' ta' xejn li din mhux gidba, din mhix ħolma. Dan mhux raġel. Dan mhux mara' (91). B'dan il-mod, Nick jinkorpora t-tbegħid min-norma u l-konfront magħha li l-Queer jirrappreżenta. Din in-norma hija kemm dik tal-eterosesswalità moralment obbligatorja fil- Kattoliċiżmu kifukoll tal-firda bejn it-twemmin u l-orjentazzjoni sesswali li hija dominanti fl-għajxien noneterosesswali. L-Istramb. Klabb Kotba Maltin, 2014. Aċċessat 17 Mar. 2019. Aċċessat 7 Nov 2018. Traduzzjoni ta' Robert Hurlev, Penguin Books, 1978. 89 — KONFINI, SILENZJI U MERGĦAT - ROMARIO SCIBERRAS Aċċessat 5 Nov. 2018. Aċċessat 10 Nov. 2018. Aċċessat 5 Nov. 2018. Aċċessat 7 Nov. 2018. Michael Warner, Minnesota U P,1993, pp. vil-xxxi KONFINI, SILENZJI U MERGĦAT - ROMARIO SCIBERRAS - 90